Diari Oficial de la Generalitat Valenciana


Sumari del DOGV 9746, del 15-12-2023 (2023/12759)

RESOLUCIÓ de 30 de novembre de 2023, de la Direcció General d'Habitatge, de concessió d'ajudes regulades mitjançant l'Ordre 5/2023, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria per al 2023 de les subvencions a entitats locals per a l'adquisició i millora d'habitatges del programa d'increment del parc públic d'habitatges finançat pel Pla estatal per a l'accés a l'habitatge 2022-2025 (Pla ADHA).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9746

Data del DOGV
:   15-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12441


Data del document
:   30-11-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge
    * prestació familiar
    * política de l'habitatge
    * legislació

RESOLUCIÓ de 30 de novembre de 2023, de la Direcció General d'Habitatge, de concessió d'ajudes regulades mitjançant l'Ordre 5/2023, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria per al 2023 de les subvencions a entitats locals per a l'adquisició i millora d'habitatges del programa d'increment del parc públic d'habitatges finançat pel Pla estatal per a l'accés a l'habitatge 2022-2025 (Pla ADHA). [2023/12795]  
Vistes les sol·licituds presentades, resulten els següents.  
  
Antecedents de fet  
Primer. Mitjançant l'Ordre 5/2023, de 14 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les subvencions a entitats locals per a l'adquisició i millora d'habitatges del programa d'increment del parc públic d'habitatges finançat pel pla estatal per a l'accés a l'habitatge 2022-2025 (Pla ADHA) (DOGV 9584 27.04.2023), que establix el termini per a la presentació de sol·licituds, que es va iniciar 28 d'abril de 2023 i que finalitza el 13 de setembre de 2024.  
  
Segon. Dins del termini concedit s'han presentat 11 sol·licituds. Una d'estes presentada per una persona particular anomenada Marilet del Carmen Iglesias Borré i les 10 restants per part dels ajuntaments d'Argelita, València, la Vall de Gallinera, Caudiel, Tales, Aspe i Gandia. L'expedient de Gandia AVAYTO/2023/11, presentat el 23 de novembre de 2023, està en fase de supervisió.  
Tercer. Reunit, amb data 17 i 27 de novembre de 2023, l'òrgan col·legiat, integrat pel subdirector general d'Habitatge i Regeneració Urbana, la cap del Servei d'Habitatge Públic i l'arquitecte tècnic del Servei d'Habitatge Públic, segons el que es disposa en la base onzena de l'ordre referida i la Resolució de 14 de novembre de 2023, de la directora general d'Habitatge per la qual es nomenen els membres de l'òrgan col·legiat, a fi d'avaluar les sol·licituds presentades, i s'alcen les pertinents actes de les reunions.  
  
Fonaments de dret  
Primer. D'acord amb el que s'establix en la base onzena de l'Ordre 5/2023, de 14 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria per al 2023 de les subvencions a entitats locals per a l'adquisició i millora d'habitatges del programa d'increment del parc públic d'habitatges finançat pel pla estatal per a l'accés a l'habitatge 2022-2025 (Pla ADHA), la directora general d'Habitatge és competent per a resoldre sobre la concessió o denegació de l'ajuda sol·licitada.  
Segon. La present resolució es dicta a proposta de l'òrgan col·legiat d'acord amb el que s'estableix per la base onzena de l'ordre de convocatòria.  
  
Vista la proposta de l'òrgan col·legiat de data 27 de novembre de 2023, d'acord amb la Llei 39/2015, d'1 d'octubre, del procediment administratiu comú de les administracions públiques, i altra normativa aplicable, resolc:  
  
Primer  
Denegar la subvenció a Marilet del Carmen Iglesias Borré, ja que el sol·licitant no és una entitat beneficiària segons la base tercera de l'Ordre 5/2023.  
  
Segon  
Concedir, amb càrrec a l'aplicació pressupostària 30.81.69.641.03 de la línia S1528000, «Pla estatal d'habitatge 2022-2025», del capítol VII dels pressupostos de la Generalitat 2023, a l'Ajuntament d'Argelita una subvenció per un import total de 242.765,86 € (dos-cents quaranta-dos mil set-cents seixanta-cinc euros amb huitanta-sis cèntims), a l'Ajuntament de València una subvenció per un import total 1.357.207,95 € (un milió tres-cents cinquanta-set mil dos-cents set euros amb noranta-cinc cèntims), a l'Ajuntament de la Vall de Gallinera una subvenció per un import total 198.665,77 € (cent noranta-huit mil sis-cents seixanta-cinc euros amb setanta-set cèntims), a l'Ajuntament de Caudiel una subvenció per un import total 1.491.672,90 € (un milió quatre-cents noranta-un mil sis-cents setanta-dos euros amb noranta cèntims), a l'Ajuntament de Tales una subvenció per un import total 151.000,00 € (cent cinquanta-un mil euros), a l'Ajuntament d'Aspe una subvenció per un import total 318.415,00 € (tres-cents díhuit mil quatre-cents quinze euros) i a l'Ajuntament de Gandia una subvenció per un import total 840.618,53 € (huit-cents quaranta mil sis-cents díhuit euros amb cinquanta-tres cèntims). Esta concessió correspon a la sol·licitud, ordenada segons la data de presentació de la sol·licitud, aplicant els criteris d'adjudicació de les bases reguladores de les ajudes i després d'haver comprovat que es compleixen les obligacions assenyalades en la Llei 38/2003, de 17 de novembre, general de subvencions, segons exigix la base sisena i dotzena de les bases reguladores de la present convocatòria, amb el desglossament que es recull en el quadre següent:  
  
  
Contra la present resolució, que exhaurix la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant el mateix òrgan que l'ha dictada, en el termini d'un mes a comptar des de l'endemà de la publicació. Igualment, podrà interposar-se directament un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 30 de novembre de 2023.- La directora general d'Habitatge: Ana Isabel Caballer Almela.